ง้องแง้งกับเงอะงะ - วิกิพีเดีย

# ง้องแง้งกับเงอะงะ

### จากวิกิพีเดีย สารานุกรมเสรี

ง้องแง้งกับเงอะงะ
ชื่อภาษาอังกฤษ | Cow and Chicken
รูปแบบรายการ | การ์ตูนทีวีแอนิเมชัน
ความยาวตอน | ประมาณ 22 นาที
ผู้สร้าง | Devid Feiss

แสดงโดย

Charles Adler
Dee Bradley Baker
Candi Milo
Howard Morris
Dan Castellaneta
Michael Dorn

ประเทศต้นกำเนิด | สหรัฐอเมริกา
เครือข่าย/สถานี | การ์ตูนเน็ตเวิร์ก
ฉายครั้งแรก | ค.ศ. 1997 – ค.ศ. 1999
จำนวนตอน | 51
เว็บไซต์ทางการ
ข้อมูล IMDb
ข้อมูลสรุปจาก TV.com

ง้องแง้งกับเงอะงะ (Cow and Chicken) เป็นการ์ตูนทีวีแอนิเมชันของสหรัฐอเมริกา สร้างโดย Devid Feiss ออกอากาศครั้งแรกทางช่องการ์ตูนเน็ตเวิร์ก ตั้งแต่ปี ค.ศ. 1997-1999 เรื่องราวเกี่ยวกับการผจญภัยของ ง้องแง้ง (Cow) วัวสาวทรงโต และ เงอะงะ (Chicken) ไก่หนุ่มจอมซ่า ผู้เป็นพี่ชายของเธอ ที่มักจะถูก คนตัวแดง (Red Guy) ตามราวีอยู่เสมอ

ในประเทศไทย ง้องแง้งกับเงอะงะ ออกอากาศทางสถานีโทรทัศน์เคเบิล ยูบีซี ช่อง 29 ซึ่งเป็นช่องการ์ตูนเน็ตเวิร์ก เช่นเดียวกับทางสหรัฐอเมริกา ในประเทศไทย โดยปกติในการฉาย 1 ตอนจะมีตอนของง้องแง้งกับเงอะงะ 2 ตอนและจะคั่นกลางด้วยตอนของ ข้าคือวีเซิล แต่เมื่อมีการแยกตอนของข้าคือวีเซิลออกไปเพื่อแยกเป็นการ์ตูนเฉพาะ เมื่อมีการมาฉายซ้ำจึงได้ทำการตัดตอนของข้าคือวีเซิลทิ้งทั้งหมดแล้วเอาตอนอื่นๆมาใส่แทน ทำให้ลำดับตอนเปลี่ยนแปลงหมด

## [แก้] เนื้อหา

เนื้อหาในการ์ตูนเรื่องง้องแง้งกับเงอะงะจะเป็นลักษณะเบาสมองหรือก็คือไม่มีสาระ โดยครอบครัวของง้องแง้งกับเงอะจะประกอบด้วย พ่อกับแม่ (ชื่อพ่อกับแม่) ยังมีลุงชื่อ ไก่กระดูกนิ่ม (Boneless Chicken), ญาติที่ชื่อ สเนล์บอย (Snail Boy), แกะดำ, งุ่มง่าม (Sow), ศาตราจารย์เขาโง้ง (Professor Longhorn Steer) และยังมีปู่กับย่าที่เป็นชาวนากับไก่ เพื่อนสนิทชื่อ เฟลม กับ เอิร์ล ซึ่งทั้งหมดดำเนินเรื่องผ่านการ์ตูนจบในตอนที่เน้นเนื้อหาตลกขบขันแบบไม่เน้นสาระ

## [แก้] ตัวละคร

- ง้องแง้ง (Cow)
  น้องสาวของเงอะงะ เป็นวัว ชอบเล่นมุขเต้านมอยู่เสมอ เมื่อถึงเหตุคับขันเธอสามารถเปลี่ยนตัวเองเป็น ซูเปอร์ง้องแง้ง ที่มักจะพูดภาษาสเปน
- เงอะงะ (Chicken)
  พี่ชายของง้องแง้ง เป็นคนค่อนข้างใจจืดใจดำ และไม่ชอบให้น้องสาวมายุ่งเรื่องของตน
- เฟลม (Flem)
  เพื่อนสนิทของเงอะงะ มีพ่อเป็นครูฝึกลูกเสือ
- เอิร์ล (Earl)
  เพื่อนสนิทของเงอะงะ มักสวมเหล็กดัดฟัน
- ไก่กระดูกนิ่ม (Boneless Chicken)
  ลุงของง้องแง้งกับเงอะงะ
- ครู (Teacher)
  ครูสอนง้องแง้งกับเงอะงะ ไม่ทราบชื่อจริง
- แกะดำ (Black Sheep)
  ญาติของง้องแง้งกับเงอะงะ มักจะถูกใส่ร้ายว่าทำความผิดเสมอๆ
- งุ่มง่าม (Sow)
  ญาติของ้องแง้งกับเงอะงะ มักทำเรื่องไม่ดีเพื่อใส่ร้ายว่าเป็นง้องแง้ง
- สเนล์บอย (Snailboy)
  ญาติของง้องแง้งกับเงอะงะ เป็นทากมักจะทำอะไรเชื่องช้า
- ศาตราจารย์เขาโง้ง (Professor Longhorn Steer)
  ญาติของพ่อ เป็นครูสอนให้ง้องแง้งกับเงอะงะในตอนที่ 13 ของฤดูกาลที่ 4
- พ่อกับแม่ (Dad and Mom)
  พ่อกับแม่ของง้องแงะกับเงอะงะ มักจะโผล่มาให้เห็นเฉพาะช่วงล่าง ดูจากเงาแล้วทั้งสองมีเพียงครึ่งตัว ซึ่งเชื่อว่าน่าจะมีสาเหตุจากตอน Cow and Chicken Reclining ซึ่งง้องแง้งได้เปิดตูเจอส่วนบนของพ่อและแม่ และตอนหนึ่งของข้าคือวีเซิล ซึ่งวีเซิลได้พบว่าคนตัวแดงได้ใช้ยางลบลบส่วนบนของพ่อและแม่ออกไป
- คนตัวแดง (The Red Guy)
  คนตัวแดงที่ไม่ใส่เสื้อผ้าที่ปรากฏตัวออกมาจากทั้งในเรื่องง้องแง้งกับเงอะงะและข้าคือวีเซิล คนตัวแดงนั้นมีหลายชื่อทั้ง ปีศาจ, ดร.เข่าลอย, คนเปลือยก้นแต่ไม่ยอบโป๊, เปิดบั้นท้าย, ไฮนี่บัททอม, คุณแบรนเดอเคีย นอกจากนั้นยังเป็นพัศดีประจำเรือนจำ, ทหาร, จิตใต้สำนึก, ตำรวจทันตกรรม, คนขายอาหาร, ราชาและราชินีแห่งชีส ลักษณะนิสัยของเขานั้นเป็นตัวละครชั่วร้าย

| ง้องแง้งกับเงอะงะ เป็นบทความเกี่ยวกับ การ์ตูน ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ ง้องแง้งกับเงอะงะ ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%87/%E0%B9%89/%E0%B8%AD/%E0%B8%87%E0%B9%89%E0%B8%AD%E0%B8%87%E0%B9%81%E0%B8%87%E0%B9%89%E0%B8%87%E0%B8%81%E0%B8%B1%E0%B8%9A%E0%B9%80%E0%B8%87%E0%B8%AD%E0%B8%B0%E0%B8%87%E0%B8%B0.html".

หมวดหมู่: การ์ตูนอเมริกัน | การ์ตูนทีวีแอนิเมชัน | บทความเกี่ยวกับ การ์ตูน ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English
- Italiano
- Nederlands
- Polski
- Português
- 中文